Łučny hwězdnik

Łučny hwězdnik (Stellaria graminea) je rostlina ze swójby nalikowych rostlinow (Caryophyllaceae). 

 Wopis 
Łučny hwězdnik je trajne zelo, kotrež docpěwa wysokosć wot 10 hač do 50 cm. Rostlina je trawuzelena.

Štyrihranite stołpiki su klunkate.

 Łopjena 
Łopjena su linealne-lancetojte, nahe a docpěwaja dołhosć wot 2 hač do 4 cm. Hornje łopjena njesu kóžku.

 Kćenja 
Kćěje wot meje hač do julija. Kćenja docpěwaja wulkosć wot 10 hač do 12 mm abo 5 hač do 6 mm. Běłe krónowe łopješka su nimale hač do spódka dwustołpowe a z 3-5 mm něhdźe tak dołhe kaž třinerwne keluškowe łopješka abo tróšku dlěše.

Eksistujetej wulkokćenjowe a małokćenjowe warianće, při čimž wulke kćenja su dwusplažne a małke kćenja su žónske.

Rostlina so wot muchow a brukow wopytuje, ale móže so sam wopróšeć.

 Płody 
Płodowa kapsla njese tři zapadaki.

 Stejnišćo 
Rosće na płonych łuhojtych trawnikach, na suchich hórskich trawnikach, na suchich pastwach, na rolach a na pućowych kromach. Preferuje kisałe respektiwnje małowapnite pódy.

 Rozšěrjenje 
Rostlina je w Europje rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 50 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 140 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Nalikowe rostliny